
1. [bookmark: _Toc118706258]UVOD
Industrijski park Nova Gradiška d.o.o., kao lokalna razvojna agencija i poticatelj investicija s naglaskom na potpori malom i srednjem poduzetništvu, predano djeluje od svog osnutka 2006. godine. Kroz kontinuirane napore, rad Industrijskog parka Nova Gradiška pozitivno je oblikovao gospodarski razvoj Nove Gradiške i šire Brodsko-posavske županije, rezultirajući otvaranjem novih radnih mjesta i povećanjem zaposlenosti lokalnog stanovništva.U cilju jačanja poduzetničkog potencijala i poticanja ekonomske uspješnosti, Industrijski park Nova Gradiška d.o.o. uspostavio je dva ključna poslovna objekta: Poslovno inovacijski potporni centar i Tehnološki inkubator Nova Gradiška, pružajući prostor za najam proizvodnih i uredskih prostora. Također, upravljanjem građevinskim zemljištem unutar zone za gospodarsku namjenu, Industrijski park Nova Gradiška nudi investitorima priliku za dugoročne projekte. S površinom od 124 hektara građevinskog zemljišta, postao je jedna od najvećih investicijskih zona u ovom dijelu Hrvatske.Sinergija između Industrijskog parka Nova Gradiška i Grada Nova Gradiška rezultirala je uređenim poslovnim okruženjem idealnim za ulaganje i razvoj poduzeća. Ovo priznato ulagačko okruženje potvrđuje se osvojenom nagradom za drugu najbolju investicijsku zonu u Republici Hrvatskoj 2015. godine.Novogradiško područje izdvaja se kao poželjna destinacija za ulaganje zahvaljujući izvanrednom geostrateškom položaju, odličnoj prometnoj povezanosti, razvijenoj infrastrukturi, visokokvalificiranoj radnoj snazi i poticajnom sustavu olakšica za ulaganja. Industrijski park Nova Gradiška igra ključnu ulogu u pozicioniranju grada kao investicijske destinacije s velikim potencijalom.Diversificirani spektar industrija, od metaloprerađivačke do kemijske, pokazuje široku primjenu Industrijskog parka Nova Gradiška, a trenutnih 35 investitora u industrijskoj zoni svjedoče o uspjehu kao privlačnom investicijskom odredištu.
Posvećenost Industrijskog parka Nova Gradiška usavršavanju ljudskih resursa i razvoju specijaliziranih vještina čini ga ključnim resursom na regionalnoj i lokalnoj razini. Aktivno stvaranje veza između istraživačkog i poslovnog sektora, poticanje suradnje između javnog i privatnog sektora te poticanje inovacija predstavljaju temeljne ciljeve ove institucije, usmjerenih na poticanje rasta i konkurentnosti područja Grada Nova Gradiška.
Misija tvrtke: 
Misija: „Doprinijeti razvoju malog i srednjeg poduzetništva i promociji gospodarstva na regionalnoj razini stvaranjem svih nužnih preduvjeta za obavljanje poduzetničke djelatnosti“.
Vizija:
Postati međunarodno prepoznata poduzetničko potporna institucija, i privlačna ulagačka destinacija 
za razvoj poduzetništva temeljnog na znanju i inovacijama. 
Cilj:
Postati poželjan projektni partner i kreator i realizator novih projektnih rješenja od gospodarskog značaja za regiju.


2. [bookmark: _Toc118706259]DJELATNOSTI DRUŠTVA

Aktivnosti Industrijskog parka Nova Gradiška d.o.o. tijekom godina su se povećale, postale su raznovrsne. Uz upravljanje Poslovno inovacijskim centrom s vremenom su ojačane linije aktivnosti: procesne inovacije, generiranje inovativnih tvrtki i razvoj visokotehnološke infrastrukture- Tehnološki inkubator Nova Gradiška.
2.1. [bookmark: _Toc118706260]Poslovne i marketinške usluge

· Prijava i provedba EU projekata za potrebe vlastite tvrtke
· Provođenje postupaka javne nabave za vlastitu tvrtku, grad Novu Gradišku te jedinice lokalne samouprave
· Konzultantske usluge lokalnim poduzetnicima, obrtnicima i OPG-ima;
· Pomoć u pripremi i provedbi projekata Grada Nove Gradiške;
· Poslovna podrška investitorima u zoni i stanarima inkubatora;
· Promocija poduzetničke zone IPNG-a u zemlji i inozemstvu kroz sajmove, konferencije, javne nastupe u suradnji s domaćim i regionalnim institucijama;
· Izrada strategija razvoja;
· Edukacije za učenike i studente u području robotike, CNC obrade metala, 3D printanja plastike u svrhu povezivanja sustava obrazovanja i tržišta rada

2.1.1. [bookmark: _Toc118706261]Poslovne usluge za poduzetnike

· Savjetodavne usluge te priprema projektne dokumentacije za natječaje za dodjelu bespovratnih sredstava iz programa ministarstva RH te fondova EU;
· Priprema poslovnih planova, studija izvodljivosti, studija opravdanosti ulaganja;
· Priprema i provedba projekata za ruralni razvoj;
· Umrežavanje poduzetnika: B2B sastanci, povezivanje klijenata s potencijalnim  investitorima, uvrštavanje u baze podataka, organizacija studijskih posjeta, prijenos znanja i primjera najbolje prakse, podrška u razvoju klastera, organizacija stručnih tematskih konferencija, pružanje svih detaljnih i potrebnih informacija;
· Internacionalizacija poslovanja, pomoć, savjetovanje, povezivanje sa tržištima na koja bi poduzetnici željeli širiti svoje poslovanje.

2.2. [bookmark: _Toc118706262]Usluga najma poslovnog prostora za poduzetnike

· U Poslovno inovacijskom potpornom centru (BISC) - Inkubator ukupne površine uredskih i proizvodnih prostora za najam 1860m2, 12 proizvodnih prostora za najam uz 16 uredskih prostora, edukacijsku učionicu i konferencijsku dvoranu; i
· Tehnološkom inkubatoru Nova Gradiška- modularni proizvodno-servisni prostor ukupne površine 3.250 m2 (28 jedinica za najam), modularni uredski prostor ukupne površine 485 m2 (22 jedinice za najam), coworking prostor, konferencijska dvorana, informatička učionica, virtualni inkubator.

2.3. [bookmark: _Toc118706263]Usluga promocije poduzetničke zone

· Promocija građevinskog zemljišta u vlasništvu Grada Nova Gradiška u Industrijskom parku Nova Gradiška

2.4. [bookmark: _Toc118706264]Tehnologijske usluge

· Usluga CNC obrade metala: Proizvodnja CNC dijelova na 5-osnom obradnom centru, vanjska usluga obrade metala; 
· Usluga edukacije na CNC obradnim centrima za učenike i poduzetnike
· Usluga 3D printanja: Stvaranje visoko kvalitetnih trodimenzionalnih objekata, prototipova, djelova ili kompleksnih struktura od termoplastičnih materijala

[bookmark: _Toc118706265][bookmark: _Hlk90028708]3. FINANCIRANJE RADA PODUZEĆA I FINANCIJSKI PLAN

Temeljna upravljačka veličina i osnovni uvjet za nastavak poslovne aktivnosti poduzeća je očuvanje djelatnosti. Pored upravljačke veličine temeljene na slijedu ciljeva Društva kroz očuvanje i povećanje djelatnosti te likvidnosti Društva, odnosno operativne učinkovitosti (financijska efikasnost), ostvarivanje dobiti i njegovo povećanje- učinkovitosti poslovanja (ekonomska efikasnost), korištenju potencijala – rentabilnosti poslovanja (tržišna efikasnost). 
Stvaranje novih potencijala ogleda se kroz stratešku učinkovitost poslovanja Društva (tehnološka efikasnost). 
[bookmark: _Hlk90028784]
Planirani poslovni prihodi temelje se na: 

A1) Prihodi od prodaje: 
· Najam CNC strojeva za metalnu obradu uz dodatnu mjernu opremu
· Usluga CNC strojne obrade
· Usluga 3D printanja plastike
· Usluga laserskog graviranja metala 
· Pružanje konzultantskih usluga na tržištu za poduzetnike 
· Izrada natječajne dokumentacije za Grad Novu Gradišku, JLS, poduzetnike, javne ustanove te tvtke u vlasništu grada Nove Gradiške  
· Usluga provedbe postupka javne nabave za Grad Novu Gradišku, JLS, javne ustanove te tvrtke u vlasništvu grada Nove Gradiške
· Izrada investicijskih studija i poslovnih planova


· Prihodi od najma uredskih i proizvodnih prostora: Tehnološki inkubator i BISC
· Prihodi od izvansudske nagodbe sa tvrtkom FIMA d.o.o.
· Prihodi od kredita za plaće 2 djelatnika tvrtke za rad na projektu CEKOM
· Prihodi od najma krovišta objekta Tehnološki inkubator prema tvrtki NeoCON Solar d.o.o. za solarnu elektranu
· Prihodi od potraživanja zaostalih dugovanja prema kartici kupaca partnera
· Stečajni postupci sa tvrtkama Only men stuff d.o.o. i Pepitas d.o.o.

A2) Ostali poslovni prihodi:

    -      Kapitalna potpora Grada Nova Gradiška za potrebe pružanja usluga poduzetnicima i inkubaciju poduzetnika
   -       Kapitalna potpora Brodsko posavske županije za potrebe pružanja usluga poduzetnicima i inkubaciju poduzetnika
    -          Prihodi od realizacije odgođenih prihoda

Planirani poslovni rashodi temelje se na:

B1) Materijalni troškovi:
· Nabavka alata i sirovine za strojnu obradu
· Potrošni materijali za održavanje strojeva i opreme
· Režijski troškovi za objekte i strojeve: Električna energija, plin, voda, komunalna naknada, odvoz otpada

B2) Troškovi osoblja:
· Neto plaće i nadnice, troškovi poreza i doprinosa iz plaća, doprinosi na plaće

B3) Amortizacija
· Godišnja amortizacija objekta Tehnološki inkubator
· Godišnja amortizacija CNC 5 osnog obradnog stroja s robotskom ćelijom

B4) Ostali troškovi 
· Utrošak materijala za čišćenje i održavanje objekata
· Troškovi telefona, mobitela, interneta, softwera te web stranice
· Putni nalozi te dnevnice za putovanja izvan Hrvatske
· Božićnice, uskrsnice, regres, nagrade za djecu, naknade za prehranu, nagrade za rad,  darovi za djecu
· Administrativni uredski troškovi za materijal
· Godišnje premije osiguranja objekata Tehnološki inkubator i BISC
· Godišnje kasko osiguranje službenog automobila 
· Troškovi financijskog leasinga za službeni automobil
· Knjigovodstvene usluge
· Usluge Javne vatrogasne postrojbe Nova Gradiška
· Godišnja ispitivanja sustava Vatrodojave, vanjske i unutarnje hidrantske mreže te drugih sustava unutar objekata
· Godišnje deratizacijske i dezinfekcijske usluge
· Usluga održavanja dizala unutar objekta Tehnološki inkubator
· Naknade članovima nadzornog odbora
· Usluga oglašavanja uredskih i proizvodnih prostora na društvenim mrežama, radio reklamama, led ekranima te google Ads.
·  Izvansudska nagodba s projektantskom tvrtkom Kosović d.o.o.
· Odvjetnički troškovi i sudski sporovi s tvrtkom ELDA

B5) Ostali poslovni rashodi
        -     Darovi, donacije i ostali troškovi bez protučinidbe 

D) Financijski prihodi
         -    Zatezne kamate te ostali prihodi s osnove kamata 

E) Financijski rashodi
    -    Kamate na postojeće kredite, troškovi zaduživanja, naknade za bankarske usluge i druge povezane troškove financiranja



























Pregled projiciranog financijskog plana za 2024.godinu prikazan je kako slijedi:



	
	 FINANCIJSKI PLAN
	2024. (EUR)

	A
	POSLOVNI PRIHODI (A1+A2+A3)
	470.000,00

	A1
	Prihodi od prodaje
	350.000,00

	A3
	Ostali poslovni prihodi
	120.000,00

	B
	POSLOVNI RASHODI (B1+B2+B3+B4+B5)
	432.000,00

	B1
	Materijalni troškovi
	43.000,00

	B2
	Troškovi osoblja
	160.000,00

	B3
	Amortizacija
	190.000,00

	B4
	Ostali troškovi
	35.000,00

	B5
	Ostali poslovni rashodi
	4.000,00

	C
	OPERATIVAN DOBIT/GUBITAK (A-B)
	38.000,00

	D
	Financijski prihodi
	500,00

	E
	Financijski rashodi
	20.000,00

	H
	UKUPNI PRIHODI (A+D)
	470.500,00

	I
	UKUPNI RASHODI (B+E)
	452.000,00

	J
	DOBITAK/GUBITAK PRIJE OPOREZIVANJA (H-I)
	18.500,00

	K
	Porez na dobit
	1.850,00

	L
	DOBITAK/GUBITAK RAZDOBLJA
	16.650,00

[bookmark: _Toc118706266]4. PROJEKTI U PROVEDBI

Društvo ima nekoliko projekata u provedbi, te planira daljnju prijavu projekata na natječaje iz raznih programa i fondova EU. 

4.1. CEKOM NI NG:

Centar kompetencija za napredno inženjerstvo Nova Gradiška osnovan je radi poticanja gospodarskog razvoja putem primjene istraživanja i razvoja i komercijalizacije inovacija u poslovnom sektoru. Projekt uključuje izgradnju i opremanje znanstveno – istraživačke infrastrukture te 7 razvojno istraživačkih aktivnosti s partnerima i suradnicima iz privatnog i znanstvenog sektora. Realizacija projekta traje 54 mjeseca, a završetak je planiran u siječnju 2025.godine. Projekt je sufinanciran iz EFRR u okviru ograničenog poziva Podrška razvoju Centara kompetencija, a njegova ukupna vrijednost iznosi 119.203.236,64 kune. Vrijednost bespovratnih sredstava iznosi 78.150.531,29 kune, što predstavlja intenzitet sufinanciranja od 80,78%. Udio Industrijskog parka Nova Gradiška d.o.o. u projektu iznosi 6.268.483,43 kune od čega bespovratna sredstava iznose 3.498.943,52 kune, dok udio vlastitih sredstava iznosi 2.769.539,91 kunu.   
Projekt CEKOM NI NG uključuje 7 partnera. Odabrani partneri predstavljaju inovativne i tehnološki orijentirane tvrtke koje su prepoznale koristi od učinkovite suradnje u provedbi kolaborativnih RDI projekata: INDUSTRIJSKI PARK NOVA GRADIŠKA, KLIMAOPREMA, MIGAUTOMATIKA, HLADNI VAL, ALTPRO, ININ te STROJARSKI FAKULTET u Sl. Brodu. 
Suradnici na projektu su: ATLANTIC MULTIPOWER te CLARUM.

4.2. Konzorcij „REGIONALNI KONZORCIJ ZA POTPORU RAZVOJA NOVIH USLUGA I PROIZVODA“:

Program akceleracije u sklopu mjere Jačanje akceleracijske aktivnosti (HAMAG BICRO) koji se financira iz Nacionalnog plana oporavka i otpornosti 2021.-2026. Program se sastoji od niza aktivnosti poput procjene početnog stanja, savjetovanja o poslovanju, mentorstva, posredovanja kod investitora i sl., u trajanju od dvije godine.
Planiran završetak: krajnji rok- 30. lipanj 2025.godine.
· Nositelj konzorcija: Centar kompetencija Vinkovci; 
· Članovi: Razvojna agencija Vukovarsko-srijemske županije, Vukovarska gospodarska zona d.o.o., Tehnološki park Vinkovci d.o.o., Agencija za razvoj i investicije grada Vinkovaca d.o.o., VURA Razvojna agencija Vukovar d.o.o., Poljoprivredno poduzetnički inkubator Drenovci d.o.o., Županjska razvojna agencija d.o.o., Veleučilište „Lavoslav Ružička“, Centar za razvoj Brodsko-posavske županije, Sveučilište u Slavonskom Brodu, Razvojna agencija grada Slavonskog Broda d.o.o., Industrijski park Nova Gradiška d.o.o., Fakultet elektrotehnike, računarstva i informacijskih tehnologija u Osijeku, Prehrambeno tehnološki fakultet Osijek, Fakultete agrobiotehničkih znanosti Osijek, Veleučilište s pravom javnosti Baltazar Zaprešić, Javna ustanova razvojna agencija Bjelovarsko-bilogorske županije, Fakultet šumarstva i drvne tehnologije Sveučilišta u Zagrebu.



5. PRIJAVLJENI PROJEKTI

5.1. INTERREG HRVATSKA – BIH – CRNA GORA
Naziv/akronim: VR experiences with AI and robotics for innovative learning and research/VR-ERA
Partneri: IPNG + Prijestonica Cetinje + Lipička razvojna i turistička agencija LIRA d.o.o. + Zenička razvojna agencija d.o.o. ZEDA + 
Projekt VR-ERA predstavlja inovativnu inicijativu koja kombinira snagu virtualne stvarnosti (VR) s naprednim obrazovanjem iz područja umjetne inteligencije (AI) i robotike.
Glavni cilj projekta je razvoj istraživačkih, inovativnih i poduzetničkih kapaciteta, posebno usmjerenih na napredne tehnologije. 
Ciljna skupina projekta uključuje poduzetnike/mala i srednja poduzeća, mlade osobe, nezaposlene osobe, studente, obrazovne institucije, škole i općenito javnost koja je zainteresirana za napredne tehnologije.
Projekt će uspostaviti četiri obrazovna centra (na 4 lokacije Partnera) opremljena najsuvremenijom VR, IT i robotskom opremom, stvoriti naprednu zajedničku platformu za 3D i 2D obrazovanje, educirati osoblje projekta iz područja robotike, VR-a, programiranja i umjetne inteligencije, te pružiti obrazovanje ciljnoj skupini iz područja robotike, programiranja i umjetne inteligencije.
OPREMA koju IPNG nabavlja kroz projekt za opremanje edukacijskog centra za robotiku putem VR tehnologije:
· Led zaslon 6*4 m
· VR headsetovi za korisnike/ciljnu skupinu,
· Računala visoke računalne snage za VR aplikacije,
· Različite kamere za 3D snimanje,
· Diktafon za snimanje zvuka,
· Monitori za prikazivanje VR sadržaja,
· Laptopi za mobilno korištenje VR tehnologije,
· Softveri (Roboguide, Adobe Premiere) za simulaciju, programiranje i uređivanje 3D videa,
· Namještaja za edukacijski centar.
Ukupna vrijednost projekta: 1.191.725,40 €
EU sredstva: 1.012.966,59 €
Sredstva svih partnera: 178.758,81 €
Od toga
Financijski udio IPNG-a u projektu, ukupno: 354.816,00 €
EU sredstva: 301.593,60 €
Sredstva IPNG-a: 53.222,40 €







5.2. INTERREG HRVATSKA – SRBIJA
Naziv projekta: Regional Empowerment for Advanced Collaboration and Technology/Regionalno osnaživanje za naprednu suradnju i tehnologiju
Akronim projekta: RE@CT
Partneri: IPNG + Centar za stručno usavršavanje Šabac + Internacionalni centar za transfer znanja i tehnologije, partnerstvo i inovacije Novi Sad
Cilj projekta je uspostaviti lokalne centre za naprednu proizvodnju i tehnologiju koristeći stručnost i infrastrukturu IPNG u Novoj Gradiški i CSU u Šapcu, uz podršku ICTTI-a u Novom Sadu. Cilj je ulaganje u obrazovanje i stručno osposobljavanje kako bi se razvila stručna radna snaga koja može udovoljiti zahtjevima industrije.
Uspostavlja se CBCC (Prekogranično suradničko vijeće za napredne tehnologije i relevantno obrazovanje), u kojem će stručnjaci razvijati prilagođene kurikulume za obrazovanje odraslih u ciljanim tehnološkim područjima.
OPREMA koju IPNG nabavlja kroz projekt:
· Laserski stroj za precizno rezanje metala
· Specijalizirana IT oprema za opremanje centra za lasersku obuku (softver za uređivanje videa, kamera, VR set, računalo, monitori, laptop) 

Ukupna vrijednost projekta: 460.466,00 €
EU sredstva: 391.396,10 €
Sredstva svih Partnera: 69.069,90 €
Od toga
Financijski udio IPNG-a u projektu, ukupno: 248.660,00 
EU sredstva: 211.361,00 €
Sredstva IPNG-a: 37.299,00 €

[bookmark: _Toc118706267]6. PLAN AKTIVNOSTI DRUŠTVA ZA 2024. godinu

Tijekom 2024. godine Društvo planira nastaviti provedbu započetih projekata, ali prije svega razvijati brojne nove projekte. U skladu s vizijom budućnosti, Društvo namjerava ulagati u modernizaciju svojih tehnoloških kapaciteta kako bi ostalo inovativno i konkurentno na tržištu.
U sklopu ovog plana, predviđeno je ulaganje u tehnologije koje će unaprijediti proizvodne procese i povećati operativnu učinkovitost. Planira se nabava 3D printera za plastiku koji će omogućiti brzu i preciznu proizvodnju prototipa i dijelova. Također, planira se ulaganje u fiber laser za graviranje koji će proširiti mogućnosti označavanja i personalizacije proizvoda.
U cilju promicanja održivosti i ekološke odgovornosti, Društvo planira investirati u elektrotehnički projekt za fotonaponsku elektranu. Ovo ulaganje ne samo da će doprinijeti smanjenju emisija ugljikovog dioksida, već će također osigurati dugoročni izvor obnovljive energije za potrebe poslovanja.
Dodatno, planira se uređenje coworking prostora namijenjenog poduzetnicima. Ova inicijativa ima za cilj stvaranje poticajnog okruženja za suradnju, inovacije te razmjenu ideja i resursa među poduzetnicima.
Svi ovi projekti usklađeni su s prioritetima i ciljevima financiranja u sklopu programskog razdoblja 2021.-2027. Društvo će aktivno aplicirati na natječaje te podnijeti projekte za financiranje iz Instrumenta Europske Unije za oporavak. Ovaj plan ulaganja odražava predanost Društva prema inovacijama, održivosti i društvenom razvoju u skladu s najvišim europskim standardima."
Društvo planira nastavak provedbe svojih aktivnosti:

6.1. Financijska ulaganja

6.1.1. 3D Printer za plastiku

3D printer za plastiku stvara trodimenzionalne objekte taljenjem termoplastičnih materijala. Precizan, brz i prilagodljiv, omogućava izradu raznolikih prototipova i funkcionalnih dijelova s ciljem proširenja pružanja usluge

Vrijednost investicije: 2.000,00 €

6.1.2. Fiber laser za graviranje

Fiber laser za graviranje koristi snažan laserski snop za precizno i brzo označavanje ili uklanjanje materijala. Idealan za metal, drvo i plastiku, pruža visoku rezoluciju i iznimnu kontrolu gravure s ciljem proširenja pružanja usluge

Vrijednost investicije: 1.000,00 €

6.1.3. Elektro tehnički projekt za solarnu elektranu

Projektiranje elektrotehničkog projekta za solarnu elektranu veličine 200 kw u svrhu prijave na dostupne natječaje  za objekt BISC za proizvodnju električne energije za vlastite potrebe s ciljem smanjenja režijskih troškova električne energije.

Vrijednost investicije: 10.000,00 €

6.1.4. Nova prezentacijska web stranica

S ciljem pružanja posjetiteljima lako razumljive informacije o ključnim aspektima poduzetničke zone. Na stranici će se naglasiti strategijski položaj zone, infrastrukturne prednosti, pristup tržištima, tehnološki resursi i ostali čimbenici koji čine tu zonu atraktivnom za potencijalne investitore kao i usluge tvrtke IPNG

Vrijednost investicije: 4.000,00 €


6.1.5. Opremanje i uređenje objekta Tehnološki inkubator

Kupovina unutarnjeg namještaja radi uspostavljanja coworking prostora s ciljem privlačenja novih stanara u Tehnološki inkubator

Vrijednost investicije: 5.000,00 €

6.2. Promocija poduzetničke zone Industrijski park Nova Gradiška

Promocija poduzetničke zone bit će temeljita i učinkovita, fokusirana na redizajn web stranice koja će ne samo predstaviti, već i naglasiti prednosti i pogodnosti poduzetničke zone, kao i dosadašnje uspjehe i investitore u toj zoni.
Nova web stranica bit će moderna, korisnički orijentirana i informativna, pružajući posjetiteljima lako razumljive informacije o ključnim aspektima poduzetničke zone. Na stranici će se naglasiti strategijski položaj zone, infrastrukturne prednosti, pristup tržištima, tehnološki resursi i ostali čimbenici koji čine tu zonu atraktivnom za potencijalne investitore.
Također, osigurat će se lako dostupne kontaktne informacije uz podršku umjetne inteligencije za dodatne upite, konzultacije ili planiranje posjeta poduzetničkoj zoni. Sve ove komponente zajedno stvorit će dojmljivu web prisutnost koja će promovirati poduzetničku zonu kao atraktivnu destinaciju za poslovanje i investicije.

6.3. Upravljanje poduzetničkom zonom Industrijski park Nova gradiška

Upravljanje poduzetničkom zonom Industrijski park Nova Gradiška ističe se ciljem osiguranja sigurnosti u prometu i održavanju zelenih površina u suradnji s komunalnim redarstvom, stvarajući integrirano poslovno okruženje koje promiče sigurnost, funkcionalnost i ekološku osviještenost.

6.4. Upravljanje dijelom BISC-a u vlasništvu Odlagališta d.o.o.

Suradnja se odnosi s tvrtkom Odlagalištem d.o.o., čije vlasništvo obuhvaća 1/3 objekta BISC-a. Kroz ovu suradnju, fokusiramo se na pružanje visokokvalitetne usluge privlačenja potencijalnih, kao i postojećih poduzetnika u uredske i proizvodne prostore unutar objekta. Naša ključna zadaća je aktivno sudjelovanje u procesu privlačenja poduzetnika, osiguravajući popunjenost kapaciteta uredskih i proizvodnih prostora kroz digitalne kampanje, oglašavanje i ostale marketinške kanale.

[bookmark: _Hlk153626549]6.5. Komercijalno pružanje usluga 

- Praćenje javnih poziva i natječaja iz NPOO i Nove financijske perspektive 2021-2027 za Grad Novu Gradišku, javne institucije i tvrtke u vlasništvu Grada te informiranje o svim pozivima
- Usluga izrade projektne dokumentacije, investicijskih studija i strategija razvoja za JLS-e i MSP-e;
- Usluga izrade projektne dokumentacije, investicijskih studija i strategija razvoja za JLS-e i MSP-e;
- Provođenje projekata i postupaka javne nabave za jedinice lokalne samouprave  i poduzetnike;
- Priprema projekata iz ruralnog razvoja za OPG-e i JLS-e

6.6. Objekti tvrtke

Popunjavanje slobodnih prostora unutar objekata BISC i Tehnološki inkubator s ciljem prihodovanja od najamnina

BISCS
Uredski prostori – 10 jedinica ukupne površine 160 m2
Proizvodni prostori – 2 jedinice ukupne površine 240 m2

Tehnološki inkubator
Uredski prostori – 10 jedinica ukupne površine 213 m2
Proizvodni prostori – 6 jedinica ukupne površine 688 m2

6.7. Stečajni postupci

1.  Sudski postupak prema tvrtki Only men stuff d.o.o. koja se nalazi u stečaju s ciljem naplate tražbine u iznosu od 36.000,00 € te deložacije stanara iz prostora Tehnološkog inkubatora
2. Prijava tražbine prema tvrtki Pepitas d.o.o. kada se otvori stečajni postupak s ciljem naplate tražbine u iznosu od 15.000,00 € te deložacije stara iz prostora BISC-a

[bookmark: _Toc118706268]7. MARKETING PLAN

Tijekom 2024.godine društvo planira nastavak promotivnih aktivnosti i događanja za promicanje poduzetničke kulture na području grada Nova Gradiška i poticanje razvoja društva i poduzetničke zone.
Kroz nastupe u medije te sudjelovanjem u organizaciji okruglih stolova, konferencija i specijaliziranih događaja s ciljem promicanja pozitivne poduzetničke norme, poboljšava se javno mišljenje o poduzetnicima i promiče se etičko i društveno odgovorno poslovanje.
Konferencije, okrugli stolovi i specijalizirani događaji zamišljeni su kao mjesto susreta stručnjaka iz prakse kako bi s okupljenima podijelili svoja iskustva, razmišljanja i preporuke vezano uz izazove s kojim se susreću poduzetnici prilikom pokretanja poslovanja, te se potencijalnim poduzetnicima i poduzetnicima početnicima omogućuje susret s potencijalnim investitorima.
Svrha portala je pružanje korisnicima dnevno sadržaja o aktivnostima Agencije, poduzetništvu; zatim vijesti i informacija s područja poduzetništva kao i ostalih informacija izravno i neizravno vezanih za poduzetništvo kao djelatnost i kao način života.   

Planirane aktivnosti:

· Redizajn aktualne web stranice s umjetnom inteligencijom za investitore;
· Nastaviti kampanju digitalnog marketinga na društvenim mrežama te google ads reklame kroz grafičke pripreme i videa kako bi svaka od djelatnosti ima prepoznatljiv marketinški identitet i poruku kojom će doprijeti do javnosti;
· Izrada Interaktivne WebGL aplikacije koja investitorima omogućuje kretanje kroz 3D virtualno okruženje Tehnološkog inkubatora; cilj je korisniku na vizualno atraktivan i interaktivan način prikazati relevantne informacije i pogodnosti za potencijalne stanare 
· Nastavak organizacije i sudjelovanje na radionicama, konferencijama, okruglim stolovima u 2024. godini s ciljem promoviranja poduzetničke zone Industrijski park Nova Gradiška i usluga najma u Tehnološkom inkubatoru i Poslovno inovacijskom poslovnom centru.
· 
[bookmark: _Toc118706269]7. ZAKLJUČAK

Industrijski park Nova Gradiška d.o.o. u 2024. godini planski će fokusirati svoje napore na pripremu i implementaciju ključnih projekata i aktivnosti s strateškim značajem za regionalni razvoj. Ovaj angažman ima za cilj poticanje povećanja investicija, stvaranje radnih mjesta te promociju poduzetničke zone.

U tekućoj godini, tvrtka će razviti niz novih projekata i programa s namjerom stvaranja dodatne vrijednosti za lokalnu i regionalnu zajednicu. Organizacijom poslovnih događanja te poduzetničkih i tehnoloških edukacija, Industrijski park Nova Gradiška intenzivno će raditi na povezivanju i usklađivanju tržišta rada i obrazovanja. Ovaj pristup ima za svrhu razvoj novih obrazovnih smjerova i edukacijskih programa koji odgovaraju potrebama tržišta rada, prateći suvremene tehnološke trendove.


Marko Ivković, direktor

